ประกาศสำนักงานปลัดกระทรวงวัฒนธรรมประกาศสำนักงานปลัดกระทรวงวัฒนธรรมเรื่องโครงสร้างการจัดหน่วยงาน อำนาจหน้าที่และสถานที่ติดต่อเพื่อขอรับข้อมูลข่าวสารของสำนักงานปลัดกระทรวงวัฒนธรรม[๑] โดยที่มีกฎกระทรวงแบ่งส่วนราชการสำนักงานปลัดกระทรวงวัฒนธรรมพ.ศ. ๒๕๔๙ ปรับปรุงการแบ่งส่วนราชการสำนักงานปลัดกระทรวงวัฒนธรรมและระบุอำนาจหน้าที่ของแต่ละส่วนราชการดังกล่าวให้เหมาะสมกับสภาพของงานอาศัยอำนาจตามความในมาตรา ๒๑แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ และที่แก้ไขเพิ่มเติมประกอบกับมาตรา ๗ (๑) (๒) และ (๓) แห่งพระราชบัญญัติข้อมูลข่าวสารของทางราชการพ.ศ. ๒๕๔๐ สำนักงานปลัดกระทรวงวัฒนธรรมจึงออกประกาศโครงสร้างการจัดหน่วยงานอำนาจหน้าที่และสถานที่ติดต่อเพื่อขอรับข้อมูลข่าวสารของสำนักงานปลัดกระทรวงวัฒนธรรมไว้ดังต่อไปนี้ข้อ ๑ สำนักงานปลัดกระทรวงวัฒนธรรมมีภารกิจเกี่ยวกับการเป็นศูนย์กลางการบริหารของกระทรวงในการพัฒนายุทธศาสตร์แปลงนโยบายของกระทรวงเป็นแผนปฏิบัติจัดสรรทรัพยากรและบริหารราชการทั่วไปของกระทรวงเพื่อการบรรลุเป้าหมายและเกิดผลสัมฤทธิ์ตามภารกิจของกระทรวง โดยให้มีอำนาจหน้าที่ดังต่อไปนี้(๑)จัดทำและพัฒนาแผนยุทธศาสตร์อันเป็นแผนแม่บทของกระทรวงตามนโยบายของกระทรวงนโยบายของรัฐบาล และนโยบายของรัฐมนตรีประสานแผนปฏิบัติงานและเสนอแนะนโยบายในการตั้งและจัดสรรงบประมาณประจำปีรวมทั้งติดตามและประเมินผลการปฏิบัติงานของหน่วยงานในสังกัดกระทรวง(๒)แปลงนโยบายเป็นแนวทางและแผนการปฏิบัติราชการในระดับกระทรวง(๓) จัดสรรและบริหารทรัพยากรของกระทรวง(๔)ดำเนินการเกี่ยวกับการประชาสัมพันธ์และเผยแพร่กิจกรรม ตลอดจนผลงานของกระทรวง(๕) กำกับ เร่งรัด ติดตามและประเมินผลรวมทั้งการประสานการปฏิบัติราชการของส่วนราชการในสังกัดกระทรวง(๖) ดำเนินการเกี่ยวกับการพัฒนาระบบเทคโนโลยีสารสนเทศและเป็นศูนย์ข้อมูลกลางเพื่อสนับสนุนการบริหารงานของกระทรวงและให้บริการค้นคว้าแก่หน่วยงานของรัฐและประชาชน(๗)ดำเนินการเกี่ยวกับงานความร่วมมือความสัมพันธ์ต่างประเทศด้านวัฒนธรรม(๘)ดำเนินการเกี่ยวกับกฎหมายและระเบียบในความรับผิดชอบของกระทรวงและกฎหมายอื่น ที่เกี่ยวข้อง(๙)ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานปลัดกระทรวง หรือคณะรัฐมนตรีมอบหมายข้อ ๒ สำนักงานปลัดกระทรวงวัฒนธรรมมีโครงสร้างและการจัดหน่วยงานดังต่อไปนี้๒.๑ ราชการบริหารส่วนกลาง๒.๑.๑ สำนักบริหารกลาง๒.๑.๒ กองการสัมพันธ์ต่างประเทศ๒.๑.๓ กองตรวจและประเมินผล๒.๑.๔ ศูนย์เทคโนโลยีสารสนเทศและการสื่อสาร๒.๑.๕ สำนักนโยบายและยุทธศาสตร์๒.๒ ราชการส่วนภูมิภาค- สำนักงานวัฒนธรรมจังหวัดข้อ ๓ อำนาจและหน้าที่ของส่วนราชการในสำนักงานปลัดกระทรวงวัฒนธรรมมีดังต่อไปนี้๓.๑ ราชการบริหารส่วนกลาง๓.๑.๑ สำนักบริหารกลางมีอำนาจหน้าที่(๑)ดำเนินการเกี่ยวกับงานบริหารทั่วไปของสำนักงานปลัดกระทรวง และงานช่วยอำนวยการ(๒) ดำเนินการเกี่ยวกับงานกฎหมายและระเบียบงานนิติกรรมและสัญญางานเกี่ยวกับความรับผิดทางแพ่ง อาญางานคดีปกครองและงานคดีอื่นที่อยู่ในอำนาจของกระทรวง(๓) ดำเนินการเกี่ยวกับการเงิน การบัญชีการงบประมาณ การพัสดุอาคารสถานที่และยานพาหนะของกระทรวง(๔) ดำเนินการเกี่ยวกับการจัดระบบงานและบริหารงานบุคคลของกระทรวง(๕)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมาย๓.๑.๒ กองการสัมพันธ์ต่างประเทศมีอำนาจหน้าที่(๑) เสนอแนะนโยบายและจัดทำแผนความร่วมมือเผยแพร่และแลกเปลี่ยนศิลปะและวัฒนธรรมระหว่างประเทศให้สอดคล้องกับนโยบายศิลปะวัฒนธรรมและนโยบายต่างประเทศของชาติ(๒) บริหารจัดการและประสานงานการดำเนินงานตามแผนแม่บทการพัฒนาความสัมพันธ์ทางศิลปะศาสนาและวัฒนธรรมกับประเทศต่างๆ ร่วมกับส่วนราชการและหน่วยงานอื่น ที่เกี่ยวข้อง(๓) ประสานงานและดำเนินงานความร่วมมือเผยแพร่และแลกเปลี่ยนศิลปะ และวัฒนธรรมระหว่างประเทศในระดับประชาชน องค์กรและรัฐทั้งในระดับทวิภาคีและพหุภาคี(๔) ส่งเสริม สนับสนุน ประสานงาน หน่วยงานภาครัฐภาคเอกชน ประชาชนและเครือข่ายศิลปะศาสนาและวัฒนธรรมในต่างประเทศในการดำเนินงานวัฒนธรรมระหว่างประเทศ(๕) ระดมทรัพยากรจากต่างประเทศเพื่อส่งเสริมสนับสนุนและพัฒนาการดำเนินงานศิลปวัฒนธรรมของไทย(๖) เผยแพร่และให้บริการข้อมูลข่าวสารวัฒนธรรมระหว่างประเทศ(๗)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้อง หรือที่ได้รับมอบหมาย๓.๑.๓ กองตรวจและประเมินผลมีอำนาจหน้าที่(๑) ติดตาม ตรวจสอบการปฏิบัติราชการของส่วนราชการเพื่อให้เป็นไป และสอดคล้องกับกฎ ระเบียบและขั้นตอนที่กำหนด(๒) คิดตามตรวจสอบการรายงานผลการปฏิบัติงานของส่วนราชการในกระทรวง(๓) ติดตามตรวจสอบการใช้ทรัพยากรเพื่อให้มีการจัดสรรการเกลี่ยและประสานระหว่างส่วนราชการให้เกิดความประหยัด คุ้มค่าและสมประโยชน์(๔) ประเมินผลสัมฤทธิ์ของงานตามภารกิจของส่วนราชการ(๕)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้อง หรือที่ได้รับมอบหมาย๓.๑.๔ศูนย์เทคโนโลยีสารสนเทศและการสื่อสารมีอำนาจหน้าที่(๑)จัดทำแผนแม่บทและแผนปฏิบัติการเทคโนโลยีสารสนเทศและการสื่อสารของกระทรวงให้สอดคล้องกับมาตรฐานกลางและนโยบายเทคโนโลยีสารสนเทศและการสื่อสารของประเทศ(๒) พัฒนาระบบงานคอมพิวเตอร์และเครือข่ายรวมทั้งให้คำปรึกษา แนะนำหรือฝึกอบรมการใช้คอมพิวเตอร์และการใช้โปรแกรม(๓)ดำเนินการเกี่ยวกับการบริหารจัดการเทคโนโลยีสารสนเทศและการสื่อสารของหน่วยงานในสังกัดกระทรวง(๔) ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมาย๓.๑.๕ สำนักนโยบายและยุทธศาสตร์มีอำนาจหน้าที่(๑) แปลงนโยบายระดับชาติระดับกระทรวงเป็นแผนแม่บทและแผนปฏิบัติราชการของกระทรวง(๒) จัดทำและพัฒนาแผนยุทธศาสตร์ประสานนโยบายและแผนไปสู่การปฏิบัติให้สอดคล้องกับนโยบายและแผนแม่บทของกระทรวงรวมทั้งเร่งรัด ติดตามและประเมินผลปฏิบัติของหน่วยงานในสังกัด(๓) ศึกษา วิเคราะห์เพื่อจัดทำข้อในการกำหนดนโยบายจัดทำแผนงานโครงการ รวมทั้งจัดทำและประสานแผนการปฏิบัติงานของกระทรวง(๔) ติดตามและประสานความร่วมมือกับหน่วยงานต่างๆทั้งภาครัฐ ภาคเอกชนและภาคประชาชน(๕)ประชาสัมพันธ์และเผยแพร่กิจกรรมและการปฏิบัติราชการของหน่วยงานที่เกี่ยวข้อง(๖)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้อง หรือที่ได้รับมอบหมาย๓.๒ ราชการบริหารส่วนภูมิภาคสำนักงานวัฒนธรรมจังหวัดมีอำนาจหน้าที่(๑)ประสานงานและปฏิบัติหน้าที่ในฐานะตัวแทนของกระทรวงในส่วนภูมิภาครวมทั้งดำเนินการประสานและสนับสนุนการปฏิบัติงานด้านศาสนาศิลปะและวัฒนธรรมในเขตพื้นที่จังหวัด(๒)ส่งเสริมการพัฒนาองค์ความรู้และแหล่งเรียนรู้ด้านศาสนา ศิลปะและวัฒนธรรมในเขตพื้นที่จังหวัด(๓)ดำเนินการป้องกันและแก้ไขการเบี่ยงเบนทางวัฒนธรรมโดยประสานหรือร่วมมือกับหน่วยงานทั้งภาครัฐและภาคเอกชน(๔) จัดทำแผนยุทธศาสตร์เกี่ยวกับงานด้านศาสนาศิลปะและวัฒนธรรมในเขตพื้นที่จังหวัด(๕) ส่งเสริม สนับสนุนและประสานการดำเนินของสภาวัฒนธรรมจังหวัดสภาวัฒนธรรมอำเภอและสภาวัฒนธรรมตำบลรวมทั้งหน่วยงานอื่นที่ดำเนินงานด้านศาสนา ศิลปะและวัฒนธรรมในเขตพื้นที่จังหวัด(๖)ปฏิบัติงานตามกฎหมายในความรับผิดชอบของกระทรวงซึ่งกำหนดให้เป็นอำนาจหน้าที่ของผู้ว่าราชการจังหวัดหรือตามที่ได้รับมอบหมาย(๗)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมายข้อ ๔ สถานที่ติดต่อเพื่อขอรับข้อมูลข่าวสารของสำนักงานปลัดกระทรวงวัฒนธรรมมีดังต่อไปนี้๔.๑ ส่วนกลางขอรับข้อมูลข่าวสารได้ที่ศูนย์ข้อมูลข่าวสารสำนักงานปลัดกระทรวงวัฒนธรรม ชั้นที่ ๑เลขที่ ๖๖๖ อาคารธนาลงกรณ์ทาวเวอร์ ถนนบรมราชชนนี แขวงบางบำหรุ เขตบางพลัด กรุงเทพมหานคร๑๐๗๐๐ โทรศัพท์/โทรสาร ๐ ๒๔๔๖ ๘๒๓๑ เว็บไซต์ : www.m-culture.go.thE- ๔.๒ ส่วนภูมิภาคขอรับข้อมูลข่าวสารได้ที่สำนักงานวัฒนธรรมจังหวัดทุกจังหวัดประกาศณ วันที่ ๓๐ พฤศจิกายน พ.ศ. ๒๕๔๙วีระโรจน์พจนรัตน์รองปลัดกระทรวงวัฒนธรรมรักษาราชการแทนปลัดกระทรวงวัฒนธรรมโสรศ/ผู้จัดดทำ๒กุมภาพันธ์ ๒๕๕๐[๑] ราชกิจจานุเบกษาเล่ม ๑๒๔/ตอนที่ ๙ ง/หน้า ๖๖/๒๕ มกราคม ๒๕๕๐